**דון יצחק אברבנאל**

דון יצחק אברבנאל היה מגדולי המנהיגים וההוגים של יהדות ספרד בדור הגירוש. סוחר, בנקאי, איש כספים של אצילים, מלומד בעל השכלה יהודית ונוצרית, דרשן, פרשן, וגורם פוליטי בולט בחצרות מלכים ובקהילות שונות, אברבנאל הוא דמות מורכבת ומרתקת, עשויה אור וחושך, שמהווה מין אספקלריה של ראשית העת החדשה. שמרן וחדשן, איש ימי הביניים ואיש רנסאנס, קפיטליסט שראה בפעילות הכלכלית ברכה אלוהית ודרך חדשה עבור שלטי זמנו, ובו בזמן איש לימוד והגות שאסף ספרים, עמד בקשר עם מלומדים יהודים ונוצרים ויצר מתוך שלל ההשפעות הללו יצירה פרשנית מונומנטאלית, אברבנאל הוא דמות מעבר אתירת סתירות, אך מאותן סיבות אישיות חשובה של ראשית המודרנה היהודית. שלושת שערי הספר מתארים את חייו בפורטוגל, בקסטיליה ובאיטליה אחרי גירוש ספרד ובו בזמן מנתחים את יצירותיו המרכזיות. ביוגרפיה זו מנסה להתחקות אחר הבטים הביוגראפיים, ההיסטוריים וההגותיים השונים הבונים את דמותו המורכבת של דון יצחק אברבנאל, אחד האבות של המודרנה היהודית, לטוב ולרע.